**Absent la mort, jo mateix la vaig matar ran d’ones**

**Carme Riera, *Te deix, amor, la mar com a penyora* (1975)**

Senyor president, senyor fiscal, senyores i senyors de la sala, com advocat que sóc, he demanat i obtingut permís d’aquest tribunal suprem per autodefensar-me. Segons les proves que fa uns moments ha presentat el senyor fiscal, comptant amb la declaració d’uns testimonis, som culpable d’assassinat a sang freda.

Però les declaracions de tots aquests testimonis, senyores i senyors, són absolutament falses. Falses, car ningú, n’estic ben segur, veié com el sol s’anava embrutant de sang mentre fugien les gavines.

Ningú no veié la mà que estrenyia el seu coll. S’anava tornant pàl·lidament blava, color de mà malaltissa. Ningú no escoltà els seus crits que demanaven auxili als estels.

A la platja solitària, ran d’ones, només ella i jo, entre els meus i els seus braços. Fins i tot la mort era absent, tenia massa feina aquella tarda.

**Absent la mort, jo mateix la vaig matar ran d’ones**

**Carme Riera, *Te deix, amor, la mar com a penyora* (1975)**

Senyor president, senyor fiscal, senyores i senyors de la sala, com advocat que sóc, he demanat i obtingut permís d’aquest tribunal suprem per autodefensar-me. Segons les proves que fa uns moments ha presentat el senyor fiscal, comptant amb la declaració d’uns testimonis, som culpable d’assassinat a sang freda.

Però les declaracions de tots aquests testimonis, senyores i senyors, són absolutament falses. Falses, car ningú, n’estic ben segur, veié com el sol s’anava embrutant de sang mentre fugien les gavines.

Ningú no veié la mà que estrenyia el seu coll. S’anava tornant pàl·lidament blava, color de mà malaltissa. Ningú no escoltà els seus crits que demanaven auxili als estels.

A la platja solitària, ran d’ones, només ella i jo, entre els meus i els seus braços. Fins i tot la mort era absent, tenia massa feina aquella tarda.